Eriti aktiivseks läks metsavendade tegevus pärast Vene-Saksa sõja algust 22. juunil. Halvasti relvastatud, alavarustatud ja vähe toidetud metsavendade salgad alustasid võitlust nõukogude võimuga. Sihtmärkideks olid hävituspataljonid, Punaarmee ja NKVD regulaarüksused, nõukogude ja  parteiaktiiv, tihti ka vihatud uusmaasaajad. Vaenutegevus kulmineerus juuli alguses, kui metsavendade salgad võtsid enda kontrolli alla hulga vallamaju.